Na temelju članka 26. Zakona o predškolskom odgoju i obrazovanju (Narodne novine, broj: 10/97, 107/07, 94/13, 98/19, 57/22 i 101/23) i članka 56. Statuta i Odluke Upravnog vijeća od 11.kolovoza 2025. Dječji vrtić Konavle objavljuje

N A T J E Č A J

za zasnivanje radnog odnosa

za radno mjesto ODGOJITELJ / ICA

* **4 izvršitelja/ice na određeno puno radno vrijeme - zamjena za bolovanje**
* **2 izvršitelja/ice na određeno puno radno vrijeme - zamjena za rodiljni dopust**
* **3 izvršitelja/ica na određeno puno radno vrijeme zamjena za roditeljski dopust**
* **1 izvršitelj/ica na određeno puno radno vrijeme , potreba posla, do 31. kolovoza 2026. godine**
* **1 izvršitelj/ica na određeno puno radno vrijeme zamjena za neplaćeni dopust do 10. veljače 2026. godine**

**Uvjeti:**

prema Zakonu o predškolskom odgoju i obrazovanju i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (Narodne novine br. 145/24 i 62/25) i Pravilniku o unutarnjem ustrojstvu i načinu rada Dječjih vrtića Konavle:

- završen studij odgovarajuće vrste za rad na radnome mjestu odgojitelja, odnosno preddiplomski sveučilišni studij, preddiplomski stručni studij, studij kojim je stečena viša stručna sprema u skladu s ranijim propisima, diplomski sveučilišni studij, specijalistički diplomski stručni studij predškolskog odgoja,

- utvrđena zdravstvena sposobnost za obavljanje poslova radnog mjesta.

Radni odnos u vrtiću ne može zasnovati osoba koja ima zapreke iz članka 25. Zakona o predškolskog odgoju i obrazovanju (Narodne novine br.10/97, 107/07, 94/13, 98/19, 57/22 i 101/23).

Prijava na natječaj (vlastoručno potpisana), obavezno sadrži sljedeće priloge:

- životopis,

- dokaz o stečenoj stručnoj spremi,

- dokaz o državljanstvu,

- dokaz o radnopravnom statusu (elektronički zapis iz matične evidencije Hrvatskog zavoda za mirovinsko osiguranje ne starije od dana raspisivanja natječaja),

- izjava kandidata da za prijem u radni odnos ne postoje zapreke iz članka 25. Zakona o predškolskom odgoju i obrazovanju,

- dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju (ne starije od 6 mjeseci od objave natječaja):

a) uvjerenje nadležnog suda da se protiv kandidata ne vodi kazneni postupak (čl.25.st.2.Zakona o predškolskom odgoju i obrazovanju), ne starije od dana objave Natječaja

b) uvjerenje nadležnog suda da se protiv kandidata ne vodi prekršajni postupak (čl.25.st.4.Zakona o predškolskom odgoju i obrazovanju), ne starije od dana objave Natječaja

c) potvrdu nadležnog Centra za socijalnu skrb da kandidat nema izrečenu mjeru za zaštitu dobrobiti djeteta (članak 25.st. 10. Zakona o predškolskom odgoju i obrazovanju), ne starije od dana objave Natječaja

- uvjerenje o zdravstvenoj sposobnosti za obavljanje poslova odgojitelja (nakon izbora, a prije sklapanja ugovora o radu).

Isprave se prilažu u neovjerenom presliku, a prije izbora kandidata predočit će se izvornik ili ovjereni preslik isprava.

Na Natječaj se može javiti i osoba koja nema položen stručni ispit, ali je isti dužna položiti u zakonskom roku.

Na natječaj se, pod ravnopravnim uvjetima, imaju pravo javiti osobe oba spola (članak 13. stavak 2. Zakona o ravnopravnosti spolova (Narodne novine br. 82/08, 69/17).

Kandidati/kinje koji/e ostvaruju pravo prednosti prilikom zapošljavanja prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine, broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 48. Zakona o civilnim stradalnicima iz Domovinskog rata (Narodne novine br. 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18, 32/20), dužni su u prijavi na natječaj pozvati se na to pravo te imaju prednost u odnosu na ostale kandidate samo pod jednakim uvjetima.

Kandidat/kinja koji/a se u prijavi na natječaj poziva na pravo prednosti pri zapošljavanju dužan/na je uz prijavu priložiti svu propisanu dokumentaciju prema posebnom zakonu.

Kandidat/kinja koji/a se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji i članku 48. Zakona o civilnim stradalnicima iz Domovinskog rata u prijavu na natječaj, osim dokaza o ispunjavanju traženih uvjeta iz natječaja, dužan/na je priložiti i sve potrebne dokaze za ostvarivanje prava prednosti pri zapošljavanju prema popisu dostupnom na internetskoj stranici Ministarstva hrvatskih branitelja Republike Hrvatske:

<https://branitelji.gov.hr/zaposljavanje-843/843>

Kandidat/kinja koji/a se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata uz prijavu na natječaj dužan/na je, uz prijavu na natječaj osim dokaza o ispunjavanju uvjeta iz natječaja, priložiti i rješenje odnosno potvrdu iz koje je vidljivo spomenuto pravo, te dokaz o tome na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidat/kinja koji/a se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom dužan/na je uz prijavu na natječaj osim dokaza o ispunjavanju uvjeta iz natječaja priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz koje je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Prijavom na natječaj kandidati/kinje su izričito suglasni da Dječji vrtić Konavle može prikupljati, koristiti i dalje obrađivati podatke u svrhu provedbe natječajnog postupka, sve sukladno odredbama Opće uredbe o zaštiti podataka (EU) 2016/679 i Zakona o provedbi Opće uredbe o zaštiti podataka (Narodne novine br. 42/18).

Rok za podnošenje prijava je osam (8) dana od dana objave natječaja.

Natječaj je objavljen 12. kolovoza 2025. i traje do 21. kolovoza 2025. godine

Prijave na natječaj s dokazima o ispunjavanju uvjeta podnose se neposredno ili poštom u roku od 8 dana od dana objave natječaja na adresu: Dječji vrtić Konavle, Put od Cavtata 14, 20 210 Cavtat s naznakom “Za natječaj“.

Prijave koje nisu u skladu s ovim natječajem odnosno nepravodobne, nepotpune, nepotpisane i primljene elektroničkim putem neće se razmatrati.

O rezultatima natječaja kandidati/kinje će biti obaviješteni javnom objavom odluke u zakonskom roku na mrežnoj stranici Dječjeg vrtića Konavle nakon čega će kandidati/kinje moći osobno preuzeti svoju dokumentaciju u Tajništvu Dječjeg vrtića Konavle. Put od Cavtata 14, 20210 Cavtat ili će im ista na zahtjev biti vraćena poštom.

Klasa: 112-03-25-05-10

Ur.broj: 2117-104-05-25-11

Dječji vrtić Konavle